حمیرا چنا

حمیرا چنا چھ مرتبہ نگار ایوارڈز یافتہ پاکستانی پس پردہ گلوکارہ ہے۔22جون 1970ء کو حیدرآباد میں گلوکارہ لکی ناز کے گھر جنم لیا، استاد بشیر احمد خان اور نثار بزمی سے گلوکاری سیکھی ، ہزاروں گانے فلموں اور ڈراموں کے لیے گائے، ان کو پلے بیک سنگر کے اعتراف میں 6 بار  نگار ایوارڈ سے نوازا گیا۔ حمیرا چنا نے نور جہان اور مہناز کے بعد تیسرے نمبر پر سب سے زیادہ نگار ایوارڈ جیتے ہیں۔

ابتدائی زندگی اور کیریئر 
حمیرا چنا پاکستانی تفریح انڈسٹری میں اپنے والد کے زیر اثر شامل ہوئیں، ان کے والد فلمیں بناتے تھے۔ حمیرا چنا نے 9 سال کی عمر میں اپنے گانے گائے ۔ والد کی فلم کے لیے پہلا گانا گایا۔ پی ٹی وی کراچی اسٹیشن پر حمیرا چنا کو صوفی شاہ عبد الطیف بھٹائی کے کلام پر فوک گیت گانے کا موقع ملا۔ حمیرا چنا نے اردو، پنجابی، سرائیکی اور سندھی زبان میں ڈھیروں گانے گائے۔ حمیرا چنا کا عروج نوے کی دہائی میں ہوا، 2017ء تک حمیرا چنا ایک ہزار سے زائد گانے گا چکی تھیں۔80ء کی دہائی میں حمیرا چنا ناہید اختر کی جگہ گانے کے لیے آئی جب ناہید اختر نے شادی کے بعد پاکستان فلم انڈسٹری سے ریٹائرمنٹ لے لی۔ 2017ء میں بہت سے پس پردہ گلوکاروں نے شکایت کی کہ انہیں نئے گلوکاروں اور پاپ گلوکاروں اور بینڈ کی وجہ سے کام نہیں مل رہا۔ کوک اسٹوڈیو پاکستان نے 2017ء میں مایہ ناز پس پردہ گلوکاروں کو گانے کا موقع فراہم کیا جس میں حمیرا چنا نے بھی حصہ لیا  ۔
حمیرا چنا نے متعدد ممالک میں جا کر موسیقی کے پروگرام کیے ہیں جن میں امریکہ، کینیڈا، متحدہ عرب امارات، بنگلہ دیش اور یورپی ممالک شامل ہیں  ۔

ٹی وی 
سلور جوبلی، انور مقصود کے ساتھ پی ٹی وی تفریحی شو (1983ء)
حمیرا چنا نے کئی ڈراموں کے ٹائٹل گانے گائے جن میں سے چند یہ ہیں:
 رشتے محبتوں کے(ہم ٹی وی)(2009ء)
 شکن (پی ٹی وی) (2010ء)
 کاش ایسا ہو (اے آر ٹی وی) (2013ء)
 ناگن (جیو کہانی) (2017ء)

کوک اسٹوڈیو پاکستان 
 2014ء میں امبوا تلے جاوید بشیر اور میکال حسن بینڈ کے ساتھ گایا 
 2014ء میں پھول بنرو عباس علی خان کے ساتھ گایا
 2017ء میں نبیل شوکت کے ساتھ مجھ سے پہلی سی محبت میرے محبوب نہ مانگ گایا

ایوارڈ اور اعزازات 
 1986 میں نگار ایوارڈ برائے بہترین پس پردہ گلوکارہ 
 1989ءمیں نگار ایوارڈ برائے بہترین پس پردہ گلوکارہ
 1991ءمیں نگار ایوارڈ برائے بہترین پس پردہ گلوکارہ
 1993ءمیں نگار ایوارڈ برائے بہترین پس پردہ گلوکارہ
 1994ء میں نگار ایوارڈ برائے بہترین پس پردہ گلوکارہ
 1997ء میں نگار ایوارڈ برائے بہترین پس پردہ گلوکارہ
 2017ء میں صدر پاکستان کی طرف سے تمغا برائے حسن کارکردگی

حوالہ جات

بیرونی روابط 
 ، Humaira Channa 'Filmography', Retrieved 28 Feb 2016

1970ء کی پیدائشیں
بقید حیات شخصیات
بیسویں صدی کی پاکستانی گلوکارائیں
پاکستانی فلمی گلوکار
پاکستانی گلوکارائیں
پنجابی زبان کے گلوکار
تاریخ پیدائش نامعلوم
تمغائے حسن کارکردگی وصول کنندگان
خواتین غزل گائیک
سندھی شخصیات
کوک اسٹوڈیو (پاکستان)
نگار اعزاز جیتنے والی شخصیات
پی ٹی وی اعزاز یافتہ
پنجابی گلوکار
ویکی ڈیٹا سے مطابقت رکھنے والی مختصر تفصیل